**การเดินทางกลับประเทศไทยของคนไทยในสเปนและอันดอร์รา**

📣📣 สถานเอกอัครราชทูต ณ กรุงมาดริด ขอแจ้งเกี่ยวกับการผ่อนปรนมาตรการเดินทางเข้าประเทศไทยตั้งแต่วันที่   
1 เมษายน 2564 (สำหรับผู้ที่เดินทางถึงประเทศไทย ตั้งแต่เวลา 00.01 น. ของวันที่ 1 เมษายน 2564 เป็นต้นไป) ดังนี้

‼️ชาวไทย ยกเลิกการใช้เอกสาร Fit to Fly และผลตรวจโควิด-19 เพื่อเดินทางเข้าประเทศไทย อย่างไรก็ดี ท่านอาจต้องมีผลตรวจโควิด-19 สำหรับการต่อเครื่องบินในประเทศต่าง ๆ กรุณาตรวจสอบรายละเอียดกับสายการบินที่ท่านจะเดินทางด้วย 😍😍

‼️ ชาวต่างชาติ ยกเลิกการใช้เอกสาร Fit to Fly แต่ยังคงต้องมีผลตรวจโควิด-19 โดยวิธี RT-PCR ที่มีอายุไม่เกิน 72 ชั่วโมงก่อนเดินทาง และขอแนะนำให้มีประกันสุขภาพ ที่มีวงเงินคุ้มครองไม่น้อยกว่า 100,000 USD ซึ่งครอบคลุมการรักษาพยาบาลโรคโควิด-19 ด้วย 🥳🥳

✈️✈️ผู้เดินทางจากประเทศที่ไม่มีเชื้อกลายพันธุ์ ซึ่งรวมถึงสเปนและอันดอร์รา ในช่วงวันที่ 1-30 เมษายน 2564 สามารถเข้ารับการกักตัวไม่น้อยกว่า 10 วัน รายชื่อประเทศจะมีการปรับเปลี่ยนทุกเดือน ติดตามทางหน้า Facebook และหน้าเว็บไซต์ของสถานเอกอัครราชทูตฯ

✈️✈️ผู้ที่เดินทางจากประเทศที่มีเชื้อกลายพันธุ์ ได้แก่ แอฟริกาใต้ ซิมบับเว โมซัมบิก บอตสวานา แซมเบีย เคนยา รวันดา แคเมอรูน ดีอาร์คองโก กานา และแทนซาเนีย ในช่วงวันที่ 1-30 เมษายน 2564 ยังคงต้องเข้ารับการกักตัวไม่น้อยกว่า 14 วัน

🎉🎉ผู้ที่เดินทางจากประเทศที่ไม่มีเชื้อกลายพันธุ์ และได้รับการฉีดวัคซีนที่ได้รับการรับรองจากองค์การอนามัยโลก (WHO) หรือกระทรวงสาธารณสุข ครบถ้วน ไม่น้อยกว่า 14 วันก่อนเดินทางเข้าประเทศไทย อาจได้รับการพิจารณาให้กักตัวไม่น้อยกว่า 7 วัน โดยจะต้องแสดงเอกสารรับรองการฉีดวัคซีน (vaccine certificate) ต่อเจ้าหน้าที่ด่านควบคุมระหว่างประเทศ

📍ขณะนี้ วัคซีนที่รับรองแล้ว ได้แก่ Pfizer-BioNtech, Astra Zeneca, Serum Institute of India, Sinovac Johnson & Johnson และ Moderna

อนึ่ง ผู้ที่เดินทางเข้าทั้งคนไทยและชาวต่างชาติ ยังคงต้องขอรับเอกสาร COE จากสถานเอกอัครราชทูตฯ ก่อนเดินทางเข้าประเทศไทย ในทุกกรณี

…………………………………………..